cyanic-selkie/wikianc huggingface dataset:
Զանգեզուրի ինքնապաշտպանություն
Երկրորդ փուլ
Կարմիր բանակը 1920 թվականի հուլիսի 4-ին ներխուժեց Հայաստանի Հանրապետության տարածքը և հաջորդ օրը զավթեց Գորիս քաղաքը։ Գորիսի և Սիսիանի շրջանները զավթելուց հետո կարմիրներն արշավեցին դեպի Կապան, որտեղ հանդիպեցին առաջին լուրջ հակահարվածին։ Բոլշևիկյան զորքերն ու թուրք-ադրբեջանական ավազակախմբերը երեք ուղղություններով՝ Գորիսից դեպի Կապանի հանքերը, նախկին Զանգելանի և Կուբաթլուի շրջաններից՝ դեպի Կապան ու Մեղրի, Նախիջևանի կողմից՝ դեպի Մեղրի և Գողթան հարձակումներ էին գործում, ձգտելով նվաճել Կապարգողթը ։
Կանգնած լինելով հանրապետության համար կործանարար հայ-ռուսական պատերազմի վտանգի առաջ՝ 1920 թվականի օգոստոսի 10-ին Թիֆլիսում ստորագրված հայ-ռուսական համաձայնագրով ՀՀ-ն համակերպվեց, որ Խորհրդային Ռուսաստանի զորքերը ժամանակավորապես ռազմակալեն «վիճելի» համարվող Արցախը, Զանգեզուրը և Նախիջևանը։ Նույն օրը Հայաստանի Հանրապետության պատվիրակությունը՝ Ավետիս Ահարոնյանի գլխավորությամբ, Փարիզում ստորագրել էր Սևրի պայմանագիրը։
Սահմանվում էր, որ «Խորհրդային զորքերի կողմից վիճելի տարածքների գրավումով չի կանխորոշվում այդ տարածքների նկատմամբ Հայաստանի Հանրապետության կամ Ադրբեջանի Սոցիալիստական Խորհրդային Հանրապետության իրավունքների հարցը» ։
Օգոստոսի 15-ին Դրոյի միջոցով Գարեգին Նժդեհը ստացավ ՀՀ զինվորական նախարար Ռուբեն Տեր-Մինասյանի օգոստոսի 10-ի հրահանգը՝ իր զորամասով թողնել Զանգեզուրը և Երևան անցնել։ Սակայն նա չենթարկվեց այս կարգադրությանը՝ պատճառաբանլով, որ ոչ թե միայն Զանգեզուրն էր հանձնում կարմիրներին, այլև Արարատյան Հայաստանը։
Համազանգեզուրյան առաջին համագումար
1920 թվականի թուրք-հայկական պատերազմում հայկական բանակի պարտության պայմաններում, Խորհրդային Ռուսաստանի 11-րդ Կարմիր բանակի զորամասերի ուղեկցությամբ, 1920 թվականի նոյեմբերի 29-ին Հայաստանի Հանրապետության հյուսիսարևելյան սահմաններից Իջևան մտած Հայաստանի ռազմահեղափոխական կոմիտեն երկիրը հայտարարեց «սոցիալիստական խորհրդային հանրապետություն»։ Հայաստանի խորհրդայնացման ընթացքը հեշտացնելու, զուտ քաղաքական-քարոզչական նպատակով նոյեմբերի 30-ին Ադրբեջանի հեղկոմը հայտարարեց Նախիջևանից, Զանգեզուրից և Լեռնային Ղարաբաղից հօգուտ Խորհրդային Հայաստանի հրաժարվելու մասին ։
1920 թվականի դեկտեմբերի 25-ին Տաթևի վանքում տեղի ունեցած համազանգեզուրյան առաջին համագումարը որոշեց «Զանգեզուրը հայտարարել ժամանակավորապես ինքնավար, մտցնելով հանրապետական իրավակարգ, մնալով անկախ՝ մինչև քաղաքական հնարավորություն կունենա միանալու իր մայր երկրի՝ Հայաստանի հետ» ։ Այստեղ «մայր երկիր» ասելով հասկացվում էր Հայաստանի Հանրապետությունը և ոչ թե Հայաստանի Խորհրդային Սոցիալիստական Հանրապետությունը (ՀԽՍՀ)։ Այն, որ զանգեզուրցիները կողմ չէին արտահայտվում ՀԽՍՀ-ին միանալուն, պայմանավորված էր երկրամասի հայության՝ շուրջ կես տարի խորհրդային զորամասերի դեմ պայքարելու իրողությամբ, Զանգեզուրում բոլշևիկների կատարած դաժանություններով, ինչպես նաև նրանց ու առանձնապես Գարեգին Նժդեհի համոզումով, թե «Սովետական Ռուսաստանն ու Ադրբեջանը … ցանկացան գլխատել ու իսպառ ոչնչացնել հայ ժողովուրդը և ներս հրավիրեցին տաճկական հորդաներին, Քեմալի գլխավորությամբ, Հայաստան, և Ալեքսանդրապոլի պատերի տակ ստիպեցին Հայաստանին ընդունելու այսպես կոչված «խորհրդային» իրավակարգը» ։
Համազանգեզուրյան երկրորդ համագումար
Հայաստանի Հանրապետության խորհրդայնացմանը հաջորդող դեկտեմբեր-հունվար ամիսներին Հայհեղկոմի իրականացրած քաղաքականության հետևանքով նախկինում իշխանությունից հրաժարված ՀՅ Դաշնակցության ղեկավարությամբ 1921 թվականի փետրվարին հակախորհրդային ապստամբություն բռնկվեց։ Փետրվարի 18-ին ապստամբները գրավեցին Երևանը և ՀՀ վերջին վարչապետ Սիմոն Վրացյանի գլխավորությամբ ստեղծեցին կառավարություն՝ «Հայրենիքի փրկության կոմիտե» անվանումով։ Զանգեզուրցիները 1920 թվականի փետրվարի 17-ին գրավեցին ներկայիս Մարտունին, ապա Նոր Բայազետը (Գավառ)։ Ապրիլի 2-ին, ապստամբության պարտությունից հետո, հազարավոր գաղթականների ուղեկցությամբ «Հայրենիքի փրկության կոմիտեն» Բաշ-Գառնի-Դարալագյազ ճանապարհով ապաստանեց Զանգեզուրում։
Ապրիլի 15-ին Դարալագյազը (Վայոց ձոր) գրավելուց հետո խորհրդային կողմը դադարեցրեց ռազմական գործողությունները՝ փորձելով բանակցությունների միջոցով խորհրդայնացնել Զանգեզուրը։ 1921 թվականի ապրիլի 26-ին Տաթևի վանքում տեղի ունեցած համազանգեզուրյան երկրորդ համագումարում Ինքնավար Սյունիքը վերանվանեց Լեռնահայաստան։ Ստեղծվեց Լեռնահայաստանի կառավարություն՝ Գարեգին Նժդեհի գլխավորությամբ։ Երևանից եկող մի շարք առաջարկներից հետո Լեռնահայաստանի կառավարությունը համաձայնություն տվեց Զանգեզուրի հետագա ճակատագրի հարցով բանակցություններ սկսել խորհրդային ներկայացուցիչների հետ։ Այդ նպատակով ՀԽՍՀ կողմից Արտաշես Կարինյանի և Վասիլի Մելնիկովի գլխավորությամբ պատվիրակություն ուղարկվեց՝ Լեռնահայաստանի իշխանությունների հետ համաձայնության գալու համար։ Սակայն մայիսի 12-15-ին Սիսիանի Ղալաջուղ (այժմ՝ Սառնակունք) գյուղում տեղի ունեցած բանակցությունները դրական արդյունք չտվեցին և դադարեցին. Լեռնահայաստանի ղեկավարները փորձում էին ձգձգել բանակցությունները։ Հունիսի 1-ին Լեռնահայաստանը վերանվանվեց Հայաստանի Հանրապետություն՝ հակադրվելով Խորհրդային Հայաստանին։ ՌԿ(բ)Կ Կովկասյան բյուրոն 1921 թվականի հունիսի 3-ին որոշեց հունիսի վերջին ռազմական ճանապարհով լուծել «հակահեղափոխական Զանգեզուրի» խնդիրը։ Որոշման կենսագործումից առաջ՝ հունիսի 13-ին, ՀԽՍՀ Ժողկոմխորհի նախագահ Ալեքսանդր Մյասնիկյանը նամակ-հայտարարությունով դիմեց Լեռնահայաստանի իշխանություններին։ Հայտարարության համաձայն՝ երկրամասը կազմելու էր Խորհրդային Հայաստանի մասը, ներում էր շնորհվելու խորհրդային իշխանությունների դեմ պայքարած գործիչներին և այլն։ Հունիսի 15-ին, Յապոնի գլխավորությամբ Լեռնահայաստանի զինված ուժերը գրավեցին խորհրդային Դարալագյազը։
Հունիսի 26-ին Դարալագյազը վերագրավելուց հետո Կարմիր բանակը շարունակեց ռազմական գործողությունները՝ խնդիր դնելով պարտության մատնել Զանգեզուրում կենտրոնացած «հակահեղափոխական ուժերին» և երկրամասը միավորել Խորհրդային Հայաստանին։ Խորհրդային գերակշիռ ուժերի առաջխաղացման հետևանքով շատ արագ Զանգեզուրը խորհրդայնացվեց, իսկ հուլիսի 9-ին Գարեգին Նժդեհն իր մի խումբ մարտիկներով անցավ Արաքս գետի պարսկական ափը։
Զանգեզուրի ազատագրական պայքարի շնորհիվ գավառի մեծ մասը մնաց Հայաստանի կազմում։ Արցախում նման պայքար չծավալվեց, և հուլիսի 4-ին Արցախը բռնակցվեց Խորհրդային Ադրբեջանին։
Ծանոթագրություններ
Կատեգորիա:Սյունիքի մարզի պատմություն Կատեգորիա:Հայ ազատագրական շարժում Կատեգորիա:Ցեղակրոնություն Կատեգորիա:Հայաստանի պատերազմներ
Զուչի Կազմող
Զուչի Կազմող (ծննդյան և մահվան թվականներն անհայտ են), 16-րդ դարի հայազգի քանդակագործ վարպետ։
Պահպանվել են նրա ստորագրությունը կրող մեկ և անստորագիր վեց օրորոցաձև տապանաքարեր Հայաստանի Հանրապետության Հրազդանի շրջանի Քաղսի և Լեռնանիստ գյուղերի գերեզմանատներում։
Դրանց զգալի մասը քանդակային մակերեսները զբաղեցրած են հարսնառ ներկայացնող պատկերներով։
Զուչի Կազմողի անունը կրող տապանաքարերի հարավային երեսին քանդակված հարսանեկան տեսարանում շարքով ներկայացված են մատռվակը՝ սափորը ձեռքին, հարսն ու փեսան, կերուխումի սեղան, նվագածուներ․ հյուսիսային երեսին պատկերված է թամբած ձի, որի սանձից բռնել է մի պատանի, իսկ ձիու ոտքերի տակ՝ եղջերու և այլն։ Վարպետն իր գործերում վերակենդանացրել է 14-րդ դարից հետո մոռացված կենաց ծառի, պարանահյուս զարդի մոտիվները ։
(5701) Բալտակ
(5701) Բալտակ (Baltuck), աստերոիդ աստերոիդների հիմնական գոտում։ Հայտնաբերվել է 1929 թվականի նոյեմբերի 3-ին Քլայդ Տոմբոյի կողմից Ֆլագստաֆում ։
Միջին հեռավորությունը Արեգակից կազմում է 2,75208 ա. մ., առավելագույնը մոտենում է 2,2174 ա. մ. հեռավորության վրա և հեռանում 3,2868 ա. մ. ։ Արեգակի շուրջ մեկ ամբողջական պտույտ է կատարում 1667,59 երկրային օրվա ընթացքում, իր ուղեծրով շարժվելով միջինում 0,21588 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,24° անկյուն։
Արտաքին հղումներ
Կատեգորիա:1929 թվականին հայտնաբերված աստղագիտական մարմիններ Կատեգորիա:Քլայդ Տոմբոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մոստովոե (գյուղ, Նովոմիրգորոդի շրջան)
2001 թվականի տվյալներով Մոստովոե գյուղում բնակվում էր 7 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովոմիրգորոդի շրջանի բնակավայրեր Կատեգորիա:Ուկրաինայի գյուղեր
Կծոխուրազգիներ
Կծոխուրազգիներ (Berberidaceae), բույսերի հրանունկածաղկավորների կարգի ընտանիք։ Փոքր ծառեր կամ թփեր են, որոնց բարձրությունը հասնում է մինչև 5-6 մետր։ Տերևաթափ են կամ մշտադալար։ Տերևադասավորությունը հերթադիր է։ Տերևները հասարակ են կամ բարդ, տերևակիցը փշավոր է կամ ընդհանրապես վերածվել է փշերի։ Ծաղիկները ծոցային կամ գագաթնային ողկույզներ են, կամ հուրաններ։ Հանդիպում են նաև միայնակ ծաղիկներ։ Երկսեռ են, բաժակաթերթիկները սովորաբար վեց հատ են, դասավորված երկու շրջանով, պսակաթերթիկները ևս վեցն են՝ բաժակաթերթիկների նկատմամբ դասավորված հակադիր։ Փոշեպարկը բացվում է ներքևից վերև՝ երկու փեղկով։ Վարսանդը մեկն է՝ բարձրադիր սերմնարանով, կազմված մեկ պտղաթերթիկից և 2-4 սերմնաբողբոջներից։ Հատապտուղները խմբված են ողկույզներում կամ հուրաններում երբեմն՝ մեկական։ Սերմն ունի էնդոսպերմ և ուղիղ սաղմ։
Ընտանիքը ընդգրկում է տասը ցեղ՝ 200 տեսակով, որոնք տարածված են Հյուսիսային կիսագնդում« ծայր հյուսիսից մինչև արևադարձային շրջանը։ Հայաստանում վայրի վիճակում հանդիպում են կծոխուր, իսկ մշակության մեջ՝ մահոնիա և նանդինա ցեղերի ներկայացուցիչները ։
Այնքան սպիտակ սիրտը
Գիրքը իսպաներենից հայերեն է թարգմանել Ռուզաննա Պետրոսյանը, հրատարակել է «Անտարես» հրատարակչությունը, 2016, 384 էջ («Օտար գիր» մատենաշար) ։
Սյուժե
Վեպը գաղտնիքների, դրանց հնարավոր վտանգավորության, ամուսնության, սպանությունների, կասկածի, խոսելու և լռելու մասին է, սպիտակ սրտերի մասին, որոնք կամաց-կամաց ներկվում են՝ դառնալով այնպիսին, ինչպիսին երբեք չէին ցանկանա լինել։
Հարատենց
Հարատենց, (Չաքընլը Çakınlı), հայկական նախկին բնակավայր Արևմտյան Հայաստանում՝ Հայոց ձորի գավառում, ներկայում՝ քրդաբնակ բնակավայր Թուրքիայի Հանրապետության Վանի մարզի Կղզի (Գյուրփընար) շրջանում ։
Այնքան սպիտակ սիրտը
Սյուժե
Մասնագիտությամբ թարգմանիչ նորապսակ Խուան Ռանսը ձգտում է օգտագործել իր կնոջը՝ Լուիզային, բացահայտելու հոր նախորդ ամուսնությունների մութ անցյալը, որտեղ (բացի Խուանի մայրը) եղել են երկու այլ կին։ Այդ կանանցից մեկն անանուն է և գաղտնի է պահվում Խուանից, իսկ երկրորդը Խուանի մոր ավագ քույրն է։
Հարատենց
Անուն
Հնագույն ժամանակներից բնակավայրի անունը հայտնի է Հարատենց անվանաձևերով։ Տարածված է եղել նաև Արատենց, Արատիս, Հորոտենց անվանաձևերը։ Բնակավայրը քրդերի կողմից կոչվում է նաև Նանիկ, որը թարգմանաբար նշանակում է Հացիկ։ Հայոց ցեղասպանությունից հետո օսմանյան իշխանությունները բնակավայրն անվանել են Չաքընլը ։
Այնքան սպիտակ սիրտը
Սյուժե
Հայերեն թարգմանությունը` Ռուզաննա Պետրոսյանի
Աղբյուրներ
Կատեգորիա:Վեպեր
Հարատենց
Անուն
Բնակավայրի Հարատենց անվան ծագումը կապված է այն ավանդության հետ, որ Հայկի և Բելի ճակատամարտն այս վայրում է տեղի ունեցել։ Երբ Հայկը իր լայնալիճ նետով սպանում է Բելին, ասում է «Ա՜հ, աղէ իմն Հարատեցինք», այսինքն՝ իմ նետով խոցեցի Բելի սիրտը։ Այդ պատճառով է բնակավայրը կոչվել է Հարատենց։ Քրդերի կողմից գյուղին տրված Նանիկ անվան ծագման բացատրությունն այն է, որ իբրև թե պարսիկ ավազակապետն իր խմբով արշավում է այս վայրերը, իսկ քրդերը նրան ու նրա զորքին են տալիս սայլերով սնունդ և երբ պարսիկը հարցնում է, թե ինչ է սա, քրդերը պատասխանում են, որ հաց է (քրդերեն՝ նան է)։ Այդտեղից էլ առաջացել է քրդական Նանիկ անունը ։
Աշխարհագրություն
Հարատենց բնակավայրը գտնվում է Կղզի, Աստվածաշեն և Էրեմեր գյուղերի միջև՝ ծովի մակարդակից 1780 մ միջին բարձրության վրա։ Անգղ գետի աջակողմյան գյուղերից է ։
Արջևան-Սարվանի
Արջևան-Սարվանի (არჯევან-სარვანი), գյուղ Վրաստանում։ Գտնվում է Քվեմո Քարթլիի մարզի Ծալկայի շրջանում ։
Հարատենց
Պատմություն
Հարատենցը տարածաշրջանի հնագույն բնակավայրերից է և ունի հազարամյակների պատմություն։ Բնակավայրի հետ են կապված Հայկի և Բելի ճակատամարտի տեղի ունենալը։ Հնագույն պատմության մասին են նաև վկայում հայտնաբերված պատմամշակութային հուշարձանները ։
Օսմանյան տիրապետության ժամանակաշրջան
Օսմանյան տիրապետության ժամանակաշրջանում Աստվածաշենի պատմությունը մեծապես ներկայացված է հայերի նկատմամբ հալածանքներով, թալանով և ջարդերով ։ Հայերի նկատմամբ հարձակումներից մեկը տեղի է ունեցել 1881 թվականին։ Այդ ժամանակ քրդերը հերթական անգամ բնակավայրը թալանելու և բնակչությանը ճնշելու նպատակով հարձակվել են գյուղի վրա ։
Արջևան-Սարվանի
Դիրք
Գյուղը գտնվում է ծովի մակարդակից 1700 մետր բարձրության վրա։ Շրջկենտրոն Ծալկայից հեռու է 15 կմ։
Հարատենց
Օսմանյան տիրապետության ժամանակաշրջան
1894-1896 թվականներին Օսմանյան կայսրությունում հայերի նկատմամբ թուրքերի ու քրդերի կողմից իրականացված Համիդյան ջարդերի ժամանակ Հարատենց գյուղում սպանվում է 12 հայ և թալանվում 35 տուն ։ Մինչև Հայոց ցեղասպանությունը թուրքական կառավարությունը հայերի նկատմամբ վարել է ճնշելու, հալածելու քաղաքականություն, պարբերաբար այնպիսի հարկեր է սահմանել, որպեսզի բնակիչները չկարողանան վճարել ։ Հարատենց գյուղը տնտեսապես քայքայելու ընթացքում օսմանյան իշխանություններն ու քրդերը հաճախակի դիմել են հայերի նկատմամբ բռնությունների, ծեծի և նույնիսկ սպանությունների   ։
Արջևան-Սարվանի
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 547 մարդ ։
Հարատենց
Հայոց ցեղասպանություն
Հայոց ցեղասպանության ժամանակ թուրքերի և քրդերի կողմից հարձակման է ենթարկվել նաև Հարատենց գյուղը։ 1915 թվականի ապրիլին օսմանյան զորքերը և քրդական զինված խմբերը Կղզի գյուղի հայերին կոտորելուց հետո շարժվել են դեպի Հարատենց գյուղ։ Ճանապարհին նրանց են միացել Աստվածաշեն ներխուժած և այնտեղ հայերի ջարդեր կազմակերպած շուրջ 1000 թուրքական ոստիկաններ։ Ըստ ականատեսի վկայության՝ մինչև թուրքերի ու քրդերի հարձակումը, Հարատենցի հայ բնակչության մեծ մասը ապրիլի 7-ի գիշերը հեռացել է գյուղից, իսկ մնացածների հեռանալուն էլ օգնել է համագյուղացի քրդերից մեկը։ Այդպիսով՝ Հարատենց բնակավայրի հայերը հեռացել են դեպի Վարագա լեռ, այնտեղից էլ մեկնել Վան ։
Ցեղասպանությունից փրկված Հարատենց գյուղի հայերի մի մասը 1916 թվականին բնակություն է հաստատել Երևանի և Գանձակի գավառների գյուղերում, գյուղի բնակիչ Գրիգոր Բաղդասարյանը՝ Հին Նախիջևանի Այլապատ գյուղում ։ Հայտնի է, որ 1919 թվականի մարտի դրությամբ Հարատենցի բնակիչ Նազլու Պետրոսյանը գտնվել է Բաղդադ քաղաքի մոտի Պագուպայի փախստականների ճամբարում։ Նույն թվականի ամռանը Հարատենցի բնակիչ Կարապետ Մկրտչյանի և Ռուբեն Հակոբյանի անունները նշված էին Թիֆլիսի ամերիկյան հայանպաստ հանձնախմբի ցանկում  ։
Արջևան-Սարվանի
Ծանոթագրություններ
Կատեգորիա:Վրաստանի գյուղեր Կատեգորիա:Ծալկայի շրջան
Հարատենց
Պատմամշակութային հուշարձաններ
Հարատենց բնակավայրը հարուստ է եղել պատմամշակութային հուշարձաններով։ Ներկայում դրանց մեծ մասը ոչնչացված է և գոյություն չունի։ Հայտնի է, որ մինչև 19-րդ դարը Հարատենցում եղել է հայկական առաքելական չորս եկեղեցի ։
Սուրբ Գրիգոր Լուսավորիչ եկեղեցի
Հարատենց գյուղում է գտնվել հայ առաքելական Սուրբ Գրիգոր Լուսավորիչ եկեղեցին։ Այն կառուցվել է 1663 թվականին։ Ներկայում եկեղեցին ոչնչացված է։ 2004 թվականին Հայկական ճարտարապետությունն ուսումնասիրող կազմակերպությունը քրդերից մեկի տան պատին, մասամբ սվաղով պատված վիճակում հայտնաբերել է եկեղեցու հիմնադրմանը նվիրված շինարարական արձանագրությունը ։
Բնակչություն
Հարատենցը, ունենալով բազմադարյա պատմություն, ըստ տարբեր դարերով թվագրվող հայտնաբերված հուշարձանների ուսումնասիրությունների, այդ թվում՝ գերեզմանաքարեր, խաչքարեր, եղել է հայաբնակ բնակավայր։ Մինչև 19-րդ դարը բնակավայրն ունեցել է մինչև 400 տուն հայ ազգաբնակչություն։ 19-րդ դարից Հարատենցի հայ բնակչությունը կտրուկ նվազել է և հազիվ կազմել 20-ից 30 տուն ։
Կրթություն
1800-ական թվականների վերջերին, լինելով թուրք-քրդական ճնշումների ու հալածանքների ներքո, Հարատենցի բնակավայրի հայերը կարողացել են գյուղում հիմնադրել դպրոց։ Հայտնի է, որ 1903 թվականին կրթական հաստատությունում սովորել է 40 աշակերտ, որոնց դասավանդել է մեկ ուսուցիչ ։
Տնտեսություն
Հայտնի է, որ Հարատենց գյուղի բնակչությունը մինչև Հայոց ցեղասպանությունը զբաղվել է գյուղատնտեսությամբ։ Բնակավայրի բերրի և ընդարձակ վարելահողերի առկայության շնորհիվ հողագործությունը լայն տարածում է ունեցել։ Ցանքատարածությունները ոռոգվել են մոտակա մեծ առվի ջրով ։
Ծանոթագրություններ
Կատեգորիա:Արևմտյան Հայաստանի գյուղեր
Կոլոսովա
Կոլոսովա (Kolossova), գյուղ Էստոնիայի Պիլվամաա նահանգի Վեռսկա շրջանում։
Արտաքին հղումներ
Կատեգորիա:Էստոնիայի Պիլվամաա նահանգի Վեռսկա շրջանի բնակավայրեր Կատեգորիա:Էստոնիայի գյուղեր
One Time
«One Time», ամերիկյան Migos հիփ հոփ խմբի երգը։ Այն թողարկվել է 2015 թվականի փետրվարի 10-ին՝ որպես խմբի «Yung Rich Nation» անվանումը կրող դեբյուտային ստուդիական ալբոմի առաջին սինգլ ։ Երգը գրվել է խմբի անդամներ Quavo-ի, Offset-ի և Takeoff-ի կողմից։
Տեսահոլովակ
Երգի տեսահոլովակը, որի ռեժիսորն է Նինիան Դոֆը, ներկայացվել է 2015 թվականի մարտի 23-ին ։
Արտաքին հղումներ
Կատեգորիա:2015 սինգլներ Կատեգորիա:Migos երգեր Կատեգորիա:2015 երգեր
Միզային համակարգ
Միզային օրգանները (organa uropoetica) բաղկացած են՝
Նատալյա Օբմոչևա
Նատալյա Օլեգովնա Օբմոչևա (Наталья Олеговна Обмочаева (մինչև 2012 թվականը Գոնչարովա, ), ծագումով ուկրաինացի, ռուս վոլեյբոլիստուհի, հարձակվող Վոլեյբոլի Ռուսաստանի կանանց հավաքականի անդամ, Ռուսաստանի սպորտի վաստակավոր վարպետ ։
2010 թվականի աշխարհի չեմպիոն է, 2013 թվականի Եվրոպայի չեմպիոն։ 2012 թվականին ամուսնացել է ռուս վոլեյբոլիստ Ալեքսեյ Օբմոչևի հետ։ Քույրը՝ Վալերիա Գոնչարովան, նույնպես վոլեյբոլիստուհի է։
Արտաքին հղումներ
Կատեգորիա:Ռուս վոլեյբոլիստներ Կատեգորիա:Ռուսաստանի սպորտի վաստակավոր վարպետներ
Մանուկների Ձայնը (ՌԴ, եթերաշրջան 3)
«Երեխաների ձայնը» հեռուստատեսային հաղորդման երրորդ սեզոնը ռուսական «Առաջին ալիքի» ամենասպասված պրեմիերայից էր 2016 թվականին ։ Շոուն սկսվեց 2016 թվականի փետրվարի 20-ին և ավարտվեց 2016 թվականի ապրիլի 29-ին ։
Քասթինգ
«Երեխաների ձայնը» նախագծի երրորդ եթերաշրջանի հայտերի ընդունման սկիզբը «Առաջին ալիքը» հայտարարեց հունիսի 1-ին, երեխաների պաշտպանության օրը։ Կույր լսումների նկարահանումները տեղի ունեցավ 2015 թվականի հոկտեմբերին ։
Հաղորդավարներ
Երրորդ մրցաշրջանում հիմնական հաղորդավարը Դմիտրի Նագիևն էր ։ Սակայն նրան միացավ նոր գործընկերուհի։ Անաստասիյա Չևաժևսկի տեղը զբաղեցրեց Վալերիյա Լանսկայը ։
Խրատտուներ
Երրորդ սեզոնում Մաքսիմ Ֆադևը, որի խնամարկյալները առաջին երկու մրցաշրջանի շոույում հաղթեցին, թողեց նախագիծը` դա բացատրելով անձնական դրդապատճառներով։ Նրա աթոռը զբաղեցրել է Լեոնիդ Ագուտինը։
Թողարկում № 1: Կույր լսումներ։ 1 շաբաթ
Հաղորդումը հեռարձակվել է շաբաթ օրը` 2016 թվականի փետրվարի 20-ին։
Թողարկման սկզբում Ալիսա Կոժիկինան, Սաբինա Մուստաևան, Դիմա Բիլանը, Պելագեան և Լեոնիդ Ագուտինը հանդես եկան «Have You Ever Seen the Rain?» երգով։
Կույր լսումներ — Խրատտուն սեխմեց կոճակը «Ես ընտրում եմ ձեզ» ; — Խրատտուներից ոչ մեկ չսեխմեց կոճակը; — Մասնակիցը միացավ այս մարզչի թիմին
Թողարկում № 2: Կույր լսումներ։ 2 շաբաթ
Հաղորդումը հեռարձակվել է ուրբաթ, փետրվարի 26-ին, 2016 թ։
— Խրատտուն սեխմեց կոճակը  «Ես ընտրում եմ ձեզ»։ — Խրատտուներից ոչ մեկ չսեխմեց կոճակը։
— Մասնակիցը միացավ այս մարզչի թիմին։
Թողարկում № 3: Կույր լսումներ։ 3 շաբաթ
— Մասնակիցը միացավ այս մարզչի թիմին։
Թողարկում № 4: Կույր լսումներ։ 4 շաբաթ
Հաղորդումը հեռարձակվել է ուրբաթ, մարտի 11-ին, 2016 թ.:
— Խրատտուն սեխմեց կոճակը  «Ես ընտրում եմ ձեզ»։ — Խրատտուներից ոչ մեկ չսեխմեց կոճակը։ — Մասնակիցը միացավ այս մարզչի թիմին։
Թողարկում № 5: Կույր լսումներ։ 5 շաբաթ
Հաղորդումը հեռարձակվել է ուրբաթ 2016 թվականի մարտի 18-ին։
— Խրատտուն սեխմեց կոճակը  «Ես ընտրում եմ ձեզ»։ — Խրատտուներից ոչ մեկ չսեխմեց կոճակը։ — Մասնակիցը միացավ այս մարզչի թիմին։
Թողարկում № 6: Կույր լսումներ։ 6 շաբաթ
Հաղորդումը հեռարձակվել է ուրբաթ օրը, մարտի 25-ին, 2016 թ։
— Խրատտուն սեխմեց կոճակը  «Ես ընտրում եմ ձեզ»։ — Խրատտուներից ոչ մեկ չսեխմեց կոճակը։ — Մասնակիցը միացավ այս մարզչի թիմին։ Н/д — Խրատտուն չի մասնակել, քանի որ իր թիմի 15 անդամները արդեն ընտրել էր։
Թողարկում № 7: «Մրցակցություն» և «Երգի թռիչք»։ Բիլանի թիմը
Հաղորդումը հեռարձակվել է եթեր 2016 թվականի ապրիլի 1-ին
Մրցություն
Թողարկում № 8: «Մրցակցություն» և «Երգի թռիչք»։ Պելագեյի թիմը
Հաղորդումը հեռարձակվել է եթեր 2016 թվականի ապրիլի 8-ին։
Մրցություն
Թողարկում № 9: «Մրցակցություն» և «Երգի թռիչք»։ Ագուտինի թիմը
Հաղորդումը հեռարձակվել է եթեր 2016 թվականի ապրիլի 15-ին
Մրցություն
Թողարկում № 10: Լրացուցիչ փուլ
Հաղորդումը ուղիղ եթերով հեռարձակվել է 2016 թվականի ապրիլի 22-ին
Թողարկում № 11: «Եզրափակիչ» և «Սուպեր եզրափակիչ»
Հաղորդումը տեղի է ունեցել 2016 թվականի ապրիլի 29-ին ուղիղ եթերով, ընտրել են միայն հանդիսատեսը ուղիղ քվեարկությամբ ։
Յուրաքանչյուր թիմում երեք մասնակիցներ մրցում են իրենց մեջ, հասնելու Սուպեր եզրափակիչ։
Սուպեր եզրափակչում յուրաքանչյուր թիմից մեկ մասնակից մարտնչում է հաղթանակի համար։
Արտաքին հղումներ
Կատեգորիա:Ռուսաստանի հեռուստահաղորդումներ
Կազիլովո
Կազիլովո (Казилово), գյուղ Ռուսաստանի, Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Աքենդա
Աքենդա (აქენდა), գյուղ Վրաստանում։ Գտնվում է Քվեմո Քարթլիի մարզի Ծալկայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ծալկայի շրջան
Կոլու (գյուղ, Ռիդալա շրջան)
Կոլու (Kolu), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 17 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Ռիդալա շրջանի բնակավայրեր Կատեգորիա:Էստոնիայի գյուղեր
(5702) Մորանդո
(5702) Մորանդո (Morando), աստերոիդ աստերոիդների հիմնական գոտում։ Հայտնաբերվել է 1931 թվականի մարտի 16-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,261141 ա. մ., առավելագույնը մոտենում է 1,9768 ա. մ. հեռավորության վրա և հեռանում 2,5455 ա. մ. ։ Արեգակի շուրջ մեկ ամբողջական պտույտ է կատարում 1241,91 երկրային օրվա ընթացքում, իր ուղեծրով շարժվելով միջինում 0,289876 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,33° անկյուն։
Արտաքին հղումներ
Կատեգորիա:1931 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մորգունովկա (գյուղ, Նովոմիրգորոդի շրջան)
Մորգունովկա (Моргунівка), գյուղ Ուկրաինայի Կիրովոգրադի մարզի Նովոմիրգորոդի շրջանում։ Բնակավայրը նախկինում նաև անվանվել է Ցարեկոնստանտինովկա, Պերշոտրավնևոե։ Հիմնադրվել է 1846 թվականին։
2001 թվականի տվյալներով Մորգունովկա գյուղում բնակվում էր 2 մարդ։
Ավագ տեսուչ Ջեփ
Ավագ տեսուչ Ջեյմս Հարոլդ Ջեփ (Detective Chief Inspector James Harold Japp), Սքոթլանդ-Յարդի հորինված աշխատակից, ով հանդիպում է Ագաթա Քրիստիի հեղինակած Էրքյուլ Պուարոյի մասին գրքերում ։
Ջեյմս Ջեփը, լինելով ճշտակատար դետեկտիվ, չունի Պուարոյի տաղանդները։ Տարիների ընթացքում նա հարգանքով է լցվում դեպի Պուարոն։ Իրենց խոսակցություններում հաճախ է հիշատակվում Ջեփի կինը՝ Էմիլին։
«Ագաթա Քրիստիի Պուարոն» սերիալում Ջեփի դերը խաղում է Ֆիլիպ Ջեկսոնը, իսկ գլխավոր դեր խաղացող Դեվիդ Սուշեն եղել է Ջեփը «Տասներեքը ճաշի սեղանին», որի գլխավոր դերում էր Պիտեր Ուստինովը ։
Ֆիլիպ Ջեկսոնը Ջեփին խաղացել է նաև BBC-ի ռադիոբեմադրության մեջ, որը թողարկվել է սերիալի հետ միաժամանակ։ Ջեկսոնի ստեղծած կերպարի առանձնահատկությունները. միջին անգլիական ոստիկանի բավականին ինքնակա բնավորություն, իր գործի պրոֆեսիոնալ, մարդկային ջերմությունից չզրկված, սկզբում մի քիչ կոպիտ և անլուրջ էր վերաբերվում Պուարոյի աշխատանքին, բայց արդյունքում գնահատում է նրա հետ ընկերությունը։
Գուկանց
Գուկանց, գյուղ Արևմտյան Հայաստանում, Վանի վիլայեթի Հայոց ձորի գավառում։
Անվանում
Հիշատակվում է նաև Գյուկանց, Գոգան, Գուգանց, Գուկան, Գուկանս, Գուկանք և Կոգան անվանաձևերով։ Գյուղանունը ծագում է Անգղ գետի՝ ուրարտական սպեագրերում վկայված Գուգունա (Գուգունաինի) անունից։ Ներկայիս անվանումը Քյոքլյու է։
Տեղադրություն
Հայոց ձորի արևմտակողմի գյուղերից է։ Գտնվում էր Կղզի գյուղից 13.2 կմ արևմուտք, Անգղ գետի ձախ ափից 0.4 կմ, իսկ լճափից՝ 9.5 կմ հեռու։ Ծովի մակերևույթից միջին բարձրությունը 1698-1704 մ է ։
Պատմություն
Հայոց ձոր գավառի հնագույն և ռազմավարական տեսանկյունից կարևոր բնակավայրերից էր։
Գուկանց գյուղի հայկական գերեզմանոցում հայտնաբերվել է Արգիշտի թագավորի անունով մ.թ.ա 8 դարին վերաբերող եռատող սեպագիր արձանագրության բեկոր, սակայն պարզ չէ Արգիշտի Ա-ին թե Արգիշտի Բ-ին էր հիշատակվում այդ սեպագիր արձանագրությունում։
8-րդ դարի սկզբում Գուկանց գյուղը հիշատակվում է արաբական տիրության դեմ մղվող ազատագրական պայքարի առնչությամբ։
703 թվականին Աշոտի որդի Սմբատ իշխանի գլխավորությամբ հայոց բանակն Գուկանց գյուղում ճակատամարտում և պարտության է մատնում իրենից թվաքանակաով մի քանի անգամ գերազանթող արաբական զորամասին։
Արաբական բանակի վերջին մնացորդները՝ մոտ 280 հոգի, հայերը սպանում են եկեղեցուց դուրս բերելուց հետո, քանի որ ռազմական խորհուրդը թույլ չի տալիս հայակակն եկեղեցում փակելով նրանց. ամբողջական այրեն եկեղեցու հետ միասին։
Բնակչություն
Գուկանց գյուղը դարեր շարունակ բնակեցված է եղել միայն հայերով։ Տեղի տալով կառավարության կողմից հովանավորվող արտամետցի թուրք Բայրամ աղայի ծավալած հալածանքներին, 1851 թվականին բնակչության մեծ մասը լքում է գյուղը՝ թողնելով իրենց տներն ու կալվածքները։ Նրանք ցրվում են հարակից գյուղերով։
Գյուղում մնացած սակավաթիվ հայերը 1894-1896 թվականներին ավելի ծանր փորձությունների են ենթարկվում։ Դրանից հետո Գուկանցը վերածվում է քրդական գյուղի։ 16 ընտանիքներից միայն 2-ն էին հայ։
1915 թվականի ապրիլին՝ Մեծ եղեռնի ժամանակ, Գուկանցի վերջին հայերը ոչնչացվում են։ Այստեղ մի կարճ ժամանակահատվոծով բնակվում են Մոկսից փախաց հայերը։
1916 թվականի հոկտեմբերի 10-ին Գուկանցը անբնակ էր ։
1920 թվականին գյուղը վերստին բնակեցվեց քրդերով։
Եկեղեցի և գերեզմանոց
1920-ական թվականներից հետո թե՛ Գուկանցի՝ դեռևս 703 թվականի հիշատակված եկեղեցին և թե՛ բազմադարյա գերեզմանոցը, որտեղ նաև գտնվել էր սեպագիր արձանագրությունը, ամբողջությամբ ոչնչացվել է։ Բոլոր քարերը յուրացվել է որպես շինանյութ, տարածքը խոտհարք է դարձել։ Ներկայումս եղեկեցատեղին չի նշմարվում։
Ծանոթագրություններ
Կատեգորիա:Արևմտյան Հայաստանի գյուղեր
Քիթչ Քրիստի
Ջորջ Մոյր Քիթչ Քրիստի (George Moir "Kitch" Christie; ), hարավաֆրիկացի ռեգբիստ և ռեգբի մարզիչ, առավել հայտնի է որպես 1995 թվականին աշխարհի առաջնություն հաղթած Հարավաֆրիկյան Հանրապետության հավաքականի մարզիչ։
Կենսագրություն
Քրիստին ծնվել է 1940 թվականի հունվարի 31-ին Յոհաննեսբուրգում, շոտլանդացու և անգլիացու ընտանիքում։ Ավարտել է Լիթի ակադեմիան (մասնավոր դպրոց Էդինբուրգում) և Լոնդոնի էլեկտրոնիկայի ինստիտուտը։ Դասընկերների կողմից ստացել է «Քիթչ» մականունը՝ հարավաֆրիկյան հայտնի ֆուտբոլիստ Դոն Քիթչենբրանդի, 1950-ական թվականներին «Ռեյնջերս» ակումբի խաղացողի պատվին։ Որպես ֆուտբոլիստ՝ նա հանդես է եկել Պրետորիա Հարլեքուինս թիմում ֆլանկերի դիրքում (2017 թվականին Պրետորիա Պոլիսը միավորվել է «Կուինս-Բոբբիս» թիմի հետ), սակայն ոչնչով չի առանձնացել որպես ֆուտբոլիստ և ավելի շատ հիշվել է որպես մարզիչ։
Բավականին երկար ժամանակ աշխատել է որպես «Հարլեյքուինս» ակումբի մարզիչ, ընդմիջում կատարելով Դուրբանում «Գլենվուդ Օլդ Բոյզ» դպրոցի թիմի մարզիչի աշխատանքը, և շատ գավաթներ է բերել թիմին Հյուսիսային Տրանսվալլի առաջնության շրջանակներում։ Քիթչ Քրիստին նա և աշխատել է որպես մարզիչ-սելեկցիոներ Հյուսիսային Տրանսվալում։ 1980-ական թվականներին անցկացրել է օրացույցային ամառը ԱՄՆ-ում, գրեթե երեք ամիս գլխավորելով «Չիկագո Լայոնզ» թիմին և հաղթանակ բերելով նրանց Միջին Ար ևմուտքի առաջնությունում։ 1992 թվականին Քրիստին մերժվել է «Հյուսիսային Տրանսվալ» թիմի գլխավորելու խնդրանքից, սակայն ընդունել է Տրանսվալ թիմի նախագահ Լուիս Լյուտի առաջարկը գլխավորել մարզական հավաքականը։ Լյուիթը առանցքային դեր է խաղացել Քրիստիի հետագա կարիերայում։
Տրանսվալլի թիմի կազմում Քրիստին դարձել է ռեգբիի նշանավոր մարզիչներից մեկը. նրա ղեկավարությամբ նահանգի հավաքականը երկու անգամ անընդմեջ հաղթել է Քարիի գավաթում 1993 և 1994 թվականներին, հաղթելով խաղարկության մեջ առաջին անգամ 1972 թվականից ի վեր, ինչպես նաև 1993 թվականին հաղթել է Սուպեր 10-ում, որը ժամանակակից Սուպեր Ռեգբիի առաջնության նախորդն է։ 1993 թվականին թիմը հաղթել է բոլոր չորս մրցաշարերում, որոնցում մասնակցել է։ Դրանք էին նաև Lion Cup և M-NET Night Series: Ակումբի ավագը դարձավ Ֆրանսուա Պիենարը, ով աշխարհի գավաթի ժամանակ Աստծո միջոցով պետք է դառնար Հարավային Աֆրիկայի հավաքականի ավագը. ընդհանուր առմամբ տնային աշխարհի առաջնությունում խաղացին «Տրանսվաալի» 13 խաղացող։
Լուիս Լյուիթը 1994 թվականին դարձել է Հարավաֆրիկյան Հանրապետության ռեգբիի միության նախագահ և բոլորին համոզել է ընդունել Քիթչ  Քրիստիի թեկնածությունը, որը ազատվել է այն բանից հետո, երբ Իան Մակինտոշը հեռացել է պաշտոնից՝ Նոր Զելանդիայի շրջագայության ժամանակ «Օլ Բլեքսից» մի շարք պարտություններ կրելով։  Քրիստին հսկայական ճնշում էր ենթարկվում, որը պայմանավորված էր նա և անցումային քաղաքական ժամանակահատվածով, երբ երկիրը պետք է վերադառնար համաշխարհային հանրությանը  և ազատվեր ապարտեյդի կողմից պարտադրված նախապաշարմունքներից։  Քրիստին իր տրամադրության տակ ընդամենը ինը ամիս էր ունեցել հավաքականին պատրաստելու համար տնային աշխարհի առաջնությանը։ 1994 թվականի հոկտեմբերին նրա թիմը հաղթեց Արգենտինային տանը, իսկ հետո նոյեմբերին եվրոպական շրջագայության ժամանակ հաղթեց Շոտլանդիային  և Ուելսին։ 1995 թվականի ապրիլին Սամոայի դեմ վերահսկողական խաղը նույնպես ավարտվեց հաղթանակով, ինչը նշանակում էր, որ թիմը հաղթահարեց հուզմունքը  և պատրաստվեց Աշխարհի գավաթին. Այսպիսով, վիճակահանությունը թույլ տվեց Հարավային Աֆրիկային հաջողության դեպքում ստանալ համեմատաբար հեշտ ցանց և ոչ Անգլիայի, ոչ էլ Նոր Զելանդիայի վրա չհասնել մինչ և եզրափակիչ։
1995 թվականի նոյեմբերին տեղի ունեցավ Հարավային Աֆրիկայի վերջին խաղը որպես գլխավոր մարզիչ՝ Անգլիայի դեմ հաղթանակը Լոնդոնում, Թուիկենեմում։ Մարզիչը արդեն հիվանդ էր լեյկեմիայով, որի դեմ պայքարում էր 1979 թվականից։ Ֆրանսուա Պինարի հիշողությունների համաձայն, հաղթանակից հետո ամբողջ թիմը գրկել է մարզիչին, իսկ ավելի ուշ Ջեյմս Դալթոնը և Ֆրանսուա Պինարը իմացել են, որ գրկելիս կոտրել են Քրիստիի երկու կողերը, բայց նա նույնիսկ մի բառ չի ասել։ 1996 թվականի մարտին Քրիստին հեռացավ մարզչի պաշտոնից և զիջեց նրան Անդրե Մարկգրաֆին։ Ընդհանուր առմամբ, Քրիստին եղել է 14 թեստային խաղ Հարավային Աֆրիկայի հավաքականի մարզիչի պաշտոնում, և բոլոր 14 խաղերում հարավաֆրիկացիները հաղթել են։ Նման ռեկորդ է սահմանել միայն 1966-1968 թվականներին Ֆրեդ Ալենը, ով Օլ Բլեքսին տանել է տեսթ-մարտերում 14 հաղթանակ անընդմեջ, բայց ավելի ուշ Ալենի և Քրիստիի ռեկորդը կոտրել է Նիկ Մալլեթը, ևս մեկ ապագա Սփրինգբոքսի մարզիչը։
1996 թվականի մարտին, ռեմիսիայից հետո, Քրիստին հնարավորություն է ստանում գլխավորել Հյուսիսային Տրանսվալից Բուլզ թիմը, որը 1997 թվականից ղեկավարում է Սուպեր 12-ի շրջանակներում։ Սակայն մրցաշրջանի սկզբին նա չէր կարող ճանապարհորդել թիմի հետ առողջական վիճակի պատճառով, իսկ իր պարտականությունները կատարելուց մի քանի շաբաթ անց նա հոսպիտալացվել է, քանի որ վիճակը կտրուկ վատացել է։ Հյուսիսային Տրանսվալի ռեգբի հավաքականի նախագահ Հենթի Սերֆոնտեյնը հեռացրել է Քրիստին, որը արդեն հիվանդանոցում էր։ Քրիստին ինքն էլ վրդովվել է նախագահի արարքից՝ մեղադրելով նրան, որ «իր շան նման լաց է եղել»։ 1997 թվականի վերջին Քրիստիի վիճակը վատացել է այնքան, որ նրան անհրաժեշտ է եղել բուժում ԱՄՆ-ում։ Նա որոշ ժամանակ աշխատել է որպես տեխնիկական խորհրդատու «Ֆելկոնսի» թիմում, սակայն արդեն 1998 թվականի Զատիկին շտապ հոսպիտալացվել է բացարձակապես ցավալի վիճակում ։
1998 թվականի ապրիլի 22-ին Քիթչ Քրիստին մահացել է քաղցկեղից կյանքի 59-րդ տարում։
Ընտանիք
Քրիստին 19 տարի ամուսնացած է եղել Ջուդիի հետ։ Ջուդիի հետ ունեցել է մեկ որդի՝ Քլեյթոնը, իսկ նախորդ ամուսնությունից երկու դուստր՝ Քեթրինն ու Քերոլայնը։
Ադամ Մատուշչիկ
Ադամ Մատուշչիկ (Adam Matuszczyk , Adam Matuschyk, ), լեհ ֆուտբոլիստ, «Զագլեմբե» ակումբի և Լեհաստանի ֆուտբոլի ազգային հավաքականի կիսապաշտպան ։ Կարող է խաղալ ինչպես ձախ, այնպես էլ հենակետային կիսապաշտպանի դիրքում ։
Ակումբային
Ծնվել է Գլիվիցեում, երկու տարեկան հասակում տեղափոխվել է Գերմանիա և ընդունվել է «Մերցիգ» ակումբի դպրոց։ Հետագայում հանդես է եկել «Դիլինգեն» ակումբում։ 2003 թվականի ամռանն ընդունվել է «Քյոլն» ակումբի ակադեմիա և սկսել է մարզվել երկրորդ թիմի կազմում՝ նախապատրաստվելով 2008/09 մրցաշրջանին ։ Մրցաշրջանի առաջին կեսում անցկացրել է 11 խաղ, 2009 թվականի փետրվարի 3-ին իրավունք է ստացել խաղալու հիմնական թիմի կազմում ։ Ակումբի կազմում իր նորամուտը նշել է 2010 թվականի փետրվարի 27-ին «Բայեր 04» ակումբի դեմ խաղի ժամանակ։ Առաջին գոլերը խփել է 2010 թվականի ապրիլի 10-ին՝ կատարելով դուբլ «Հոֆենհայմի» դեմ խաղում ։
Անձնական կյանք
Կինը Դենիզն է, որդին՝ Լենոքսը ։
Արտաքին հղումներ
Կատեգորիա:Լեհ ֆուտբոլիստներ Կատեգորիա:Գերմանացի ֆուտբոլիստներ Կատեգորիա:Լեհաստանի հավաքականի ֆուտբոլիստներ Կատեգորիա:Քյոլնի ֆուտբոլիստներ Կատեգորիա:Ֆորտունա Դյուսելդորֆի ֆուտբոլիստներ Կատեգորիա:Այնտրախտ Բրաունշվեյգի ֆուտբոլիստներ Կատեգորիա:Զագլեմբե Լյուբինի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:ՈՒԵՖԱ Եվրո 2012-ի ֆուտբոլիստներ
Աշոտ Բայաթյան
Աշոտ Նահապետի Բայաթյան, հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։
Կենսագրություն
Աշոտ Բայաթյանը ծնվել է 1922 թվականին, Եղեգնաձորի շրջանի Խաչիկ գյուղում։ 1939 թվականին, Արտաշատի մանկավարժական ուսումնարանը դեռ չավարտած, աշխատանքի է անցել նույն շրջանի Լուսակերտ գյուղի յոթնամյա դպրոցում, մեկ տարի ֆիզիկա դասավանդելուց հետո նշանակվել է Նշավանի դպրոցի ուսմասվար ։
1941 թվականի դեկտեմբերին կամավոր մեկնել է Կարմիր բանակ։ Ֆաշիստական զավթիչների դեմ մղված մարտերին մասնակցել է 1942 թվականի նոյեմբերից։ Բայաթյանը մասնակցել է Հյուսիսային Կովկասի ռազմաճակատում Նալչիկի, Մոզդոկի, Բեսլանի մոտ տեղի ունեցած մարտերին։ 1943 թվականի հունվարին վիրավորվել է և Մախաչկալա քաղաքում բուժվելուց հետո, վերադարձել գործող բանակ և 89-րդ հայկական Թամանյան դիվիզիայում մասնակցել է մարտերին, 1943 թվականի օգոստոսի 15-ին Կրիմսկ քաղաքի շրջակայքում գրոհներից մեկում վիրավորվել է։ Պարգևատրվել է Կարմիր աստղի շքանշանով։ 1944 թվականի փետրվարին Կերչի համար մղվող կատաղի մարտերում կրկին վիրավորվել է։ Պարգևատրվել է «Խիզախության համար», «Կովկասի պաշտպանության համար» և այլ մեդալներով ։
Բայաթյանը զորացրվելուց հետո ավարտել է Երևանի մանկավարժական ու պոլիտեխնիկական ինստիտուտները, ֆիզիկա ու մաթեմատիկա է դասավանդել Արարատի շրջանի Շիրազլու (Ոսկետափ), Մեծ Վեդի, Ավշար գյուղերի դպրոցներում։ 1961 թվականին տեղափոխվել է Երևան, դասավանդել Պռոշյանի, Նար-Դոսի անվան դպրոցներում։ 1962 թվականին աշխատանքի է անցել պրոֆտեխնիկական կրթության պետական կոմիտեում, որպես տեսուչ։ Բայաթյանը պրոֆտեխկրթության սիստեմի ճանաչված մասնագետներից էր, զգալի ներդրում է ունեցել որակյալ բանվորական կադրերի պատրաստման գործում ։
Ծանոթագրություններ
Կատեգորիա:Հայ մանկավարժներ Կատեգորիա:Հայրենական մեծ պատերազմի մասնակիցներ
Պատրիկ վան Անհոլտ
Պատրիկ վան Անհոլտ (Patrick van Aanholt, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Քրիսթալ Փելասի և Նիդերլանդների ազգային հավաքականի կազմում։ Խաղում է ձախ պաշտպանի դիրքում ։
Չելսի
Վան Անհոլտը Չելսիի ակադեմիային միացել է 2007 թվականին։ 2009 թվականին նա տեղափոխվել է թիմի առաջին կազմ։
2009 թվականի ամռանը Վան Անհոլտը վարձավճարով տեղափոխվեց Քովենթրի Սիթի ։ Իր պրոֆեսիոնալ դեբյուտը նշեց 2009 թվականի օգոստոսի 9-ին՝ Չեմպիոնշիպի Իպսվիչ Թաունի դեմ խաղում ։ Դեկտեմբերին Չելսիի շատ ֆուտբոլիստներ գնացին իրենց հավաքականներ՝ Աֆրիկայի ազգերի գավաթի համար, և Վան Անհոլտի վարձավճարը հետ կանչվեց։ Հոլանդացին առաջին անգամ ընդգրկվեց Չելսիի հայտացուցակում 2010 թվականի հունվարի 23-ին՝ Անգլիայի գավաթի Պրեստոն Նորտ Էնդի դեմ խաղում՝ կրելով 52 համարի մարզաշապիկը, սակայն այդպես էլ խաղադաշտ դուրս չեկավ ։ Իր դեբյուտը Չելսիի կազմում նշեց 2010 թվականի մարտի 24-ին՝ Պորտսմութի դեմ խաղում  ։
2010 թվականի հունվարի 29-ին Վան Անհոլտը 1 ամսվա վարձավճարով տեղափոխվեց Նյուքասլ Յունայթեդ ։ Ակումբում իր դեբյուտը նշեց 2010 թվականի հունվարի 30-ին՝ Լեսթեր Սիթիի դեմ խաղում ։ Նյուքասլի կազմում Վան Անհոլտը անցկացրեց 7 հանդիպում և մարտին վերադարձավ Չելսի։ 2010 թվականի մարտի 27-ին Վան Անհոլտը խաղադաշտ դուրս եկավ Աստոն Վիլլայի դեմ խաղում՝ փոխարինելով Յուրի Ժիրկովին խաղի 76-րդ րոպեին ։ 2010 թվականի սեպտեմբերի 15-ին նա իր դեբյուտը նշեց եվրոպական առաջնություններում՝ Չեմպիոնների Լիգայի Ժիլինայի դեմ խաղում ։ 2010 թվականի սեպտեմբերի 22-ին հոլանդացին խփեց իր պրոֆեսիոնալ կարիերայի առաջին գոլը՝ Անգլիայի լիգայի գավաթի Նյուքասլի դեմ խաղում  ։
2011 թվականի հունվարի 26-ին Վան Անհոլտը վարձավճարով տեղափոխվեց Լեսթեր Սիթի մինչև մրցաշրջանի ավարտը ։ 2011 թվականի փետրվարի 1-ին նա իր դեբյուտը նշեց ակումբի կազմում՝ Շեֆիլդ Յունայթեդի դեմ խաղում ։ Իր առաջին գոլը առաջնությունում խփեց 2011 թվականի ապրիլի 9-ին՝ Բերնլիի դեմ խաղում  ։
2011 թվականի օգոստոսի 31-ին Վան Անհոլտը 1 տարվա վարձավճարով տեղափոխվեց Ուիգան Ատլետիկ ։ Իր դեբյուտը նշեց 2011 թվականի սեպտեմբերի 13-ին՝ Անգլիայի լիգայի գավաթի Քրիսթալ Փելասի դեմ խաղում ։ Ուիգանի կազմում հոլանդացին չստացավ բավական խաղաժամանակ և 2012 թվականի հունվարի 6-ին վերադարձավ Չելսի։
2012 թվականի հունվարի 15-ին Վան Անհոլտը կես տարվա վարձավճարով տեղափոխվեց Վիտես ։ Իր դեբյուտը նշեց 2012 թվականի հունվարի 22-ին՝ ՆԵԿ-ի դեմ խաղում ։ Վարձավճարի ավարտից հետո Վան Անհոլտը 2 տարով երկարաձգեց այն ։ Վիտեսի կազմում հոլանդացին անցկացրեց 84 հանդիպում՝ դառնալով 7 գոլի հեղինակ։
Քրիսթալ Փելաս
2017 թվականի հունվարի 30-ին Վան Անհոլտը 4․5 տարվա պայմանագիր կնքեց Քրիսթալ Փելասի հետ ։ Ակումբը նրա համար վճարեց 9 միլիոն ֆունտ ստերլինգ  ։ Նա ստացավ 3 համարի մարզաշապիկը։ Իր դեբյուտը նշեց 2017 թվականի հունվարի 31-ին՝ Բորնմութի դեմ խաղում  ։ Քրիսթալ Փելասի կազմում իր առաջին գոլը Վան Անհոլտը խփեց փետրվարի 25-ին՝ Միդլսբրոյի դեմ խաղում  ։ Իր առաջին մրցաշրջանում հոլանդացին անցկացրեց 11 հանդիպում՝ դառնալով 2 գոլի հեղինակ։
2018 թվականի մարտի 5-ին Վան Անհոլտը գոլ խփեց Մանչեսթեր Յունայթեդի դեմ խաղում, սակայն Քրիսթալ Փելասը պարտվեց 3-2 հաշվով ։ 5 օր անց հոլանդացին գոլի հեղինակ դարձավ Չելսիի դեմ հանդիպման վերջին րոպեին  ։ Մայիսի 5-ին Վան Անհոլտը գոլ խփեց Ստոկ Սիթիի դեմ հանդիպման 86-րդ րոպեին՝ 2-1 հաշվով հաղթանակ պարգևելով իր թիմին  ։ Մայիսի 13-ին նա գոլի և գոլային փոխանցման հեղինակ դարձավ Վեստ Բրոմվիչ Ալբիոնի դեմ խաղում, իսկ հանդիպումն ավարտվեց 2-0 հաշվով  ։ 2017-18 մրցաշրջանում Վան Անհոլտը անցկացրեց 28 հանդիպում առաջնությունում՝ դառնալով 5 գոլի և 1 գոլային փոխանցման հեղինակ։
2018 թվականի հոկտեմբերի 1-ին Վան Անհոլտը գոլ խփեց Բորնմութի դեմ խաղում, սակայն Քրիսթալ Փելասը պարտվեց 2-1 հաշվով ։ 2019 թվականի մարտի 30-ին նա գոլի հեղինակ դարձավ Հադերսֆիլդ Թաունի դեմ խաղում ։ Օգոստոսի 24-ին հոլանդացին գոլ խփեց Մանչեսթեր Յունայթեդի դեմ հանդիպման ավելացված 3-րդ րոպեին՝ 2-1 հաշվով հաղթանակ պարգևելով իր թիմին ։
Միջազգային կարիերա
Վան Անհոլտը ներկայացրել է Նիդերլանդներ բոլոր տարիքային երիտասարդական հավաքականներում։ 2013 թվականին նա մինչև 21 տարեկանների կազմում մասնակցեց Եվրոպայի առաջնությանը, սակայն անցկացրեց միայն 1 հանդիպում, իսկ Նիդերլանդները դուրս մնաց կիսաեզրափակչից՝ 1-0 հաշվով պարտվելով Իտալիային ։ 2017 թվականի սեպտեմբերին Վան Անհոլտը հրավիրվեց Կյուրասաոյի ազգային հավաքական, սակայն այդպես էլ խաղադաշտ դուրս չեկավ ։
Նիդերլանդների ազգային հավաքական Վան Անհոլտը առաջին անգամ հրավիրվեց 2013 թվականի նոյեմբերի 17-ին՝ Կոլումբիայի դեմ խաղի համար  ։ Իր դեբյուտը ազգային հավաքականում նշեց նոյեմբերի 19՝ փոխարինելով Մեմֆիս Դեպային Կոլումբիայի դեմ ընկերական խաղում  ։ 2019 թվականի մայիսի 28-ին Վան Անհոլտը ընդգրկվեց Նիդերլանդների՝ ՈՒԵՖԱ Ազգերի Լիգայի եզրափակիչ փուլի համար վերջնական կազմում    ։ Նիդերլանդները զբաղեցրեց երկրորդ հորիզոնականը մրցաշարում ՝ եզրափակչում 1-0 հաշվով պարտվելով Պորտուգալիային  ։
Ակումբային վիճակագրություն
2019 թվականի դեկտեմբերի 18-ի դրությամբ
Միջազգային վիճակագրություն
2021 թվականի հունիսի 27 -ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Հոլանդացի ֆուտբոլիստներ Կատեգորիա:Նիդերլանդների հավաքականի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Քովենթրի Սիթիի ֆուտբոլիստներ Կատեգորիա:Նյուքասլ Յունայթեդի ֆուտբոլիստներ Կատեգորիա:Լեսթեր Սիթիի ֆուտբոլիստներ Կատեգորիա:Ուիգան Ատլետիկի ֆուտբոլիստներ Կատեգորիա:Վիտեսի ֆուտբոլիստներ Կատեգորիա:Սանդերլենդի ֆուտբոլիստներ Կատեգորիա:Քրիսթալ Փելասի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Էրեմերի
Էրեմերի, գյուղ Արևմտյան Հայաստանում, Վանի վիլայեթի Հայոց ձորի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
15 (ալբոմ)
15, Buckcherry խմբի երրորդ ստուդիո ալբոմը և առաջին ալբոմը նոր կազմով։ Այն լույս է տեսել 2005 թվականի նոյեմբերի 29-ին Ճապոնիայում և 2006 թվականի ապրիլի 6-ին՝ Հյուսիսային Ամերիկայում։ Ճապոնական տարբերակը ներառում է երկու բոնուս-թրեքեր։ Ալբոմի առաջին սինգլը «Crazy Bitch»-ն է, որը հաջողություններ ունեցավ փոփ չարթերում։ Երկրորդ սինգլը "Next 2 You"-ն գրավեց Mainstream Rock չարտում 18-րդ հորիզոնականը։ Խումբը հավաստում է, որ ալբոմն արժանացել է RIAA պլատինե հավաստագրի՝ գերազանցելով իրենց իսկ դեբյուտային ալբոմի վաճաճառքը՝ հասնելով 1000000-ի։ 5-րդ և վերջին սինգլը "Sorry"-ն է, որը դարձավ նրանց ամենահաջողված սինգլը Ամերիկյան Hot 100 չարթում։ 98 շաբաթ անց Billboard 200-ում 15-ը զբաղեցրեց 39-րդ հորիզոնականը և դարձավ Buckcherry խմբի առաջին ալբոմը, որը մտավ այդ չարթում թոփ 40-ի մեջ։ 2008 թվականի հունիսի 28-ին ԱՄՆ-ում ալբոմը վաճառվել է 1229552 օրինակ։
Ծանոթագրություններ
Կատեգորիա:Անգլալեզու ալբոմներ
Ագնես Սիմոն
Ագնես Սիմոն (Simon Ágnes, ), հունգարացի նախկին սեղանի թենիսիստուհի։ Հունգարական հեղափոխությունից հետո ամուսնու՝Բելա Սիմոնի հետ քաղաքական ապաստան է խնդրել Շվեդիայից ։ Նրանք հանգրվանել են Նիդերլանդներում, ապա՝ Արևմտյան Գերմանիայում։ 1959-1960 թվականներին Սիմոնը մրցել է Նիդերլանդների կազմից, 1962 թվականից՝ Գերմանիայի։ 1953-1976 թվականներին բազմաթիվ մեդալների է արժանացել Սեղանի թենիսի եվրոպական, աշխարհի առաջնությունների անհատական, զուգախաղերի, թիմային մրցաշարերում ։
Ծանոթագրություններ
Կատեգորիա:Հունգարացի մարզիկներ
Աստերոիդների ցանկ (200601-200700)
Աստերոիդների ցանկ (200501-200600) * Աստերոիդների ցանկ * Աստերոիդների ցանկ (200701-200800)
Կազիմիրովո (գյուղ, Ռուդնյանսկի շրջան)
Բնակչությունը 2007 թվականին գրանցված տվյալներով կազմում էր 521 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Ախալշենի (Ծալկայի շրջան)
Ախալշենի (ახალშენი), գյուղ Վրաստանում։ Գտնվում է Քվեմո Քարթլիի մարզի Ծալկայի շրջանում ։
Դիրք
Գյուղը գտնվում է ծովի մակարդակից 1640 մետր բարձրության վրա։ Շրջկենտրոն Ծալկայից հեռու է 11 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 439 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ծալկայի շրջան
Վիքիպեդիայի արգելափակումը Վենեսուելայում (2019)
Վիքիպեդիայի արգելափակումը Վենեսուելայում սկսել է 2019 թվականի հունվարի 11-ին Վենեսուելայում գրաքննության նպատակով, պետական «CANTV» ընկերության կողմից, որը երկրում հեռահաղորդակցման ծառայությունների հիմնական մատակարարը և DNS օպերատորն է։ Համաձայն «CANTV»-ի օգտատերերի քանակի, արգելափակման որոշումը Վենեսուելայում ազդել է մոտ 1,5 մլն մարդու վրա ։ Իր հայտարարության մեջ «Վիքիմեդիա Վենեսուելա» ոչ առևտրային կազմակերպությունն ասել է․
Արգելափակումը պայմանավորված է Նիկոլաս Մադուրո, Խուան Գուայդո և «Վենեսուելայի նախագահ» հոդվածների իսպաներեն տարբերակներում խմբագրական պատերազմներով ։ Կոնֆլիկտի պատճառը հոդվածներում միմյանց հակասող խմբագրումներն էին, որոնք կատարում էին Վիքիպեդիայի ինչպես գրանցված, այնպես էլ անանուն մասնակիցները ։
Արգելափակում
2019 թվականի հունվարի 12-ին համացանցային դիտորդ NetBlocks հարթակը հավաքել է Վենեսուելայում Վիքիպեդիայի բոլոր լեզվային տարբերակների արգելափակման տեխնիկական ապացույցները։ Սահմանափակումներն արվել են CANTV-ի կողմից, որը երկրի հեռահաղորդակցության խոշորագույն պրովայդերն է։ NetBlocks-ը բացահայտեց ցանցի աշխատանքի լրջագույն խախտումներ, որոնք ազդում են հեռահաղորդակցության ենթակառուցվածքների վրա։ Դրանք համընկնում էին այլ սահմանափակումների հետ, որոնք էլ ազդում էին վերջին 24 ժամում վենեսուելացիների կողմից վիքինախագծեր հասանելիություն ունենալու վրա։ Ենթադրվում է, որ նպատակն Ազգային ժողովի նախագահ Խուան Գուայդոյի հոդվածի գրաքննության փորձերն էին, որում նա նշված էր որպես «Բոլիվարյան Վենեսուելայի 51-րդ նախագահ»։ Հավաքված տեղեկությունները նաև ցույց են տալիս մի քանի կայքեր, որոնք վերջերս գրաքննվել են, իսկ դա նշանակում է, որ քաղաքական անկայությունը կարող է լինել համացանցում վերահսկղության ուժեղացման հիմնական պատճառը ։
Արտաքին հղումներ
Կատեգորիա:Վենեսուելա Կատեգորիա:Վիքիպեդիայի պատմություն
Կոլու (գյուղ, Կոսե շրջան)
Կոլու (Kolu), գյուղ Էստոնիայի Հարյումաա նահանգի Կոսե շրջանում։
Արտաքին հղումներ
Կատեգորիա:Էստոնիայի Հարյումաա նահանգի Կոսե շրջանի բնակավայրեր Կատեգորիա:Էստոնիայի գյուղեր
Ավետարան (4830)
Ավետարան (4830), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4830 թվի տակ։ Ձեռագիրը գրվել է 1452 թվականին Գրիգոր քահանա գրիչի կողմից Աղթամարում։ Ստացողը եղել է Սուլթանմելեքը։ Գրված է թղթի վրա, որը ունի 27X18.5 չափս։ Ձեռագիրը կազմված է 318 թերթից։ Գրված է երկսյուն, բոլորգրով։ Ունի տերունական 7, ավետարանիչ 4, խորան 10, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կանաչ կտավ Հիշատակարաններ գրչի՝ 312բ, հետագայի՝ 316բ, 317բ (ենթադրաբար 1460 թ․), 317ա (1525թ․), 318ա (16-րդ), կնիք 159բ (Տեր Գրիգոր), 318բ (Մնացական) ։
Ծանոթագրություններ
Կատեգորիա:Մատենադարանի ձեռագրեր
Նովոմիրգորոդ
Նովոմիրգորոդ (Новомиргород), քաղաք Ուկրաինայի Կիրովոգրադի մարզի Նովոմիրգորոդի շրջանում, շրջկենտրոն։
Չճշտված տվյալներով Նովոմիրգորոդ քաղաքում բնակվում էր 13 220 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովոմիրգորոդի շրջանի բնակավայրեր Կատեգորիա:Ուկրաինայի քաղաքներ Կատեգորիա:1740 թվականին հիմնադրված բնակավայրեր
Թենիսն ամառային II Օլիմպիական խաղերում
Ամառային II Օլիմպիական խաղերն անցկացվել են հուլիսի 6-ից 11-ը։ Մասնակցել են 4 երկրների 26 թենիսիստներ, որոնցից 7-ը կանայք, որոնք առաջին անգամ հնրավարություն ունեցան մասնակցել Խաղերին։ Խաղարկվեն են մեդալների 4 հավաքածու՝ երկուսը տղամարդկանց միջև, մեկը կանանց միջև, մյուսն էլ՝ խառը զույգերի միջև։ Յուրաքանչյուր հավաքածուն ներառում էր երկու բրոնզե մեդալ։
Մեդալների ընդհանուր հաշվարկ
(Թավատառերով առանձնացված են ըստ կատեգորիաների ամենաշատ մեդալները, ինչպես նաև ընդունող երկիրը։)
Մասնակից երկրներ
Մրցումներին մասնակցել են 4 երկրների 26 մարզիկ և մարզուհիներ։ Փակագծերում նշված են մարզիկների թիվը, սկզբում կանայք, հետո տղամարդիկ
Արտաքին հղումներ
Կատեգորիա:Մրցումներն ամառային II Օլիմպիական խաղերում
Կլանման սպեկտր
Կլանման սպեկտրը նյութի կլանման ինդեքսի կախվածությունն է ճառագայթման ալիքի երկարությունից:Այն կապված է նյութում էներգիայի անցումների հետ:Կլանման սպեկտրները տարբեր են տարբեր նյութերի համար։
Տարբեր նյութեր համապատասխանում են կլանման տարբեր սպեկտրների, ինչը հնարավորություն է տալիս նյութի բաղադրությունը որոշելու համար օգտագործել սպեկտրոսկոպիկ մեթոդներ:Պինդ մարմինների համար կլանման սպեկտրները շարունակական են, բայց կան նաև անհատական ​​գծեր։
Կիսահաղորդիչներ
Կլանման սպեկտրների միջոցով հնարավոր է օպտիկական կլանման եզրից որոշել կիսահաղորդչային գոտին։